Vita:Éjjel-nappal Budapest

message: : : Meg tudod nekem indokolni, hogy miért kell feltüntetni itt az egyes szereplők instagram profiljait? Az instagram mint forrás értelmezhetetlen, ez pedig egy enciklopédia tudtommal, és nem egy promóoldal. Picsovina vita 2021. május 17., 15:43 (CEST)
replies: text: :Láttam kiszedted az Éjjel-nappal Budapest szócikkből a ref-eket, azzal a kommenttel, hogy "az instagram oldalaikat nem itt kell reklámozni".
replies: text: :Visszaraktam a ref-eket, mert bár a Wikipédia tényleg nem reklámfelület, de ez nem is reklám (és nem is önmaguk rakták be), hanem a beazonosításukat lehetővé tevő referencia. Ezeknek a szereplőknek a többségének jó eséllyel nem lesz saját szócikkük, és valószínűleg saját weboldaluk sem, így ez egy (igaz nem a legszerencsésebb) módja a beazonosíthatóságuknak. Ha még ezt is kiszeded, akkor végleg forrás nélkül hagyod az információkat.

text: :Biztos lehetne jobb megoldás is a megfelelő forrásolásra, de ref-et csak nagyon indokolt esetben törlünk, a Te "reklám" indokod pedig nem állja meg a helyét.  – EniPort  eszmecsere 2021. május 17., 15:49 (CEST)
replies: text: :: Mint már előbb is írtam, az instagram, mint "forrás" értelmezhetetlen. Az instagram max akkor lehet referencia és forrás, ha valami konkrét dologra hivatkozik (például valaki instagramon jelent be valamit, de akkor se a profilra kell hivatkozni, hanem az adott bejegyzésre), egyébként instagram-profilok tagelése sima promó. Amít írsz az egyrészt komolytalan, sorozatok szereplőit semelyik másik wikipedia oldalon nem kell lehivatkozni, másrészt meg nincs mindenkihez instagram-profil rendelve (akkor ők a te logikád szerint beazonosíthatatlanok?), Nádai Anikónak pedig van saját wl-je, mégis egy instagram profil van odabiggyesztve a neve mögé. Várok egy-két napot, hogy valaki a védelmedre kel-e valami értelmes indokkal, de ha nem, akkor én ezt eltakarítom megint, mert elég átlátszó promotálásról van szó (csak nincs valami közöd a showhoz a való életben véletlenül?). Picsovina vita 2021. május 17., 15:58 (CEST)
replies: text: :::Mint már én is írtam, szerintem sem jó megoldás forrásként az Instagram (már csak azért sem, mert nem független), de ennél csak az a rosszabb, ha a maradék beazonosíthatóságot is elveszed.

text: :::Szintén írtam, hogy biztos vannak jobb források is, és amit írsz az teljesen igaz, hogy egy a produkcióban való szereplését bizonyító fotó sokkal jobb referencia volna.

text: :::Abban is igazad van, hogy akinek van saját szócikke, annál felesleges az Insta-link, akinél pedig van jobb hivatkozás, ott azt érdemes használni. Viszont a törléssel ellehetetleníted a későbbi javítást: ha van időd és kedved foglalkozni vele akkor az szuper, ha nincs akkor viszont ne is törölgesd a beazonosítást, későbbi javítást segítő ref-eket.

text: :::Arra pedig szeretnélek megkérni, hogy a személyeskedést kerüld el, azt remélem semmi okot nem adtam rá, maradjunk a kulturált stílusnál.  – EniPort  eszmecsere 2021. május 17., 17:09 (CEST)
replies: text: :::: : Nem személyeskedtem, csak itt a magyar wikin elég sok példa van rá, hogy valaki olyan szócikket szerkeszt, ami iránt személyesen elfogult (például a Változást Akaró Szavazók Pártja nevű párt oldalát maga a pártelnök szerkesztgette). Így jobb az ilyet az elején tisztázni és kizárni, mert nem lenne etikus, ha például az ÉNB egyik promótere vagy stábtagja nyomná itt az instagram profilokat. Az érveidet továbbra sem tudom elfogadni, de továbbra is tartom, hogy ha valaki a védelmedre jön érvekkel akkor maradhat. De különben törölni kell. Picsovina vita 2021. május 18., 09:59 (CEST)
replies: text: :::::Az, hogy valamire Te sok példát láttál már, nem jogosít fel arra, hogy általad nem ismert szerkesztőkről rosszakat feltételezzél, másokat gyanúsítgassál (ld: WP:JÓ). Az én tapasztalatom az, hogy bár valóban fordulnak elő olyan szerkesztések, amelyek nem felelnek meg a NPOV irányelvnek, de az összes szerkesztések számához viszonyítva azért ez szerencsére kevés; semmiképpen sem mondható általánosnak vagy jellemzőnek, kifejezetten ritka, hogy járőrként egy szerkesztésből én ezt lássam ki.

text: :::::Az viszont mindenképpen elvárható, hogy ha benned bármilyen rossz érzés támad egy szerkesztéssel kapcsolatban, akkor előbb nézz utána az adott szerkesztőnek, mielőtt elkezded gyanúsítgatni. Vagy Te tényleg úgy látod az én szerkesztői múltamat, hogy egy ÉNB szereplőként a saját Insta-oldalamat próbálom promózni?

text: :::::Nem tudom miért kéne bárkinek is az én "védelmemre jönni": ez nem bíróság, ahol Te vagy a bíró, én meg a vádlott, akit majd védők mentenek meg, hanem egy közös szócikkért dolgozunk mindketten. Jó ötlet lehet kikérni mások véleményét is, de hangsúlyozom nem az én védelmemben, hanem a közös cél, a szócikk további javítása érdekében. Az ilyen véleménykéréseknek viszont nem egy szócikk eldugott vitalapján, hanem valamelyik közösségi felületen van a helye (és nyilván nem csak az adott szócikkről, hanem általánosságban érdemes véleményt kérni: pl. kellenek-e szereplőlisták a szappanoperák szócikkében, ha csak Insta-linkkel lehet beazonosítani valakit az benne maradhat-e, stb.).

text: :::::A "különben törölni kell" szintén elég dölyfös hozzáállás: szerintem azt majd a közösség eldönti, hogy mit "kell" törölni, Te legfeljebb javasolhatod, hogy pl. szerinted "jobb volna" törölni.

text: :::::És bár a Wikipédiának nem közvetlen célja a látogatottság növelése, de érdekes tény, hogy a szócikk tavaly júniusi felbővítése óta jelentősen megnőtt a szócikk látogatóinak a száma, ami szerintem azért jó dolog, mert ha ez a ÉNB célcsoportját is rá lehetne szoktatni, hogy a mindenegyben.com jellegű oldalak helyett a Wikipédián tájékozódjanak, akkor máris tettünk valamit egy egész széles társadalmi csoport edukálásáért is.  – EniPort  eszmecsere 2021. május 18., 15:10 (CEST)
replies: text: ::::::Időközben töröltem a tényleg felesleges ref-et annál akinek van saját szócikke, és kicseréltem az Insta-linket annál, akinek van saját weboldala (mondjuk csak 1-1-et találtam, de legalább azoknál).  – EniPort  eszmecsere 2021. május 18., 16:34 (CEST)
thread_title:  Bújtatott instagram-reklám forrásként feltüntetése